อวัยวะเพศแค่ถูกัน พยายามจะสอดใส่แต่ใส่ไม่ได้ ไม่ได้มีการหลั่ง มีแต่น้ำหล่อลื่น จะท้องไหมคะ และถ้าใช้นิ้วที่เปื้อนอสุจิสอดเข้าไปในช่องคลอด จะท้องไหมคะ รบกวนช่วยตอบหน่อยนะคะ
สวัสดีค่ะ หากมีเพียงแค่การถูอวัยวะเพศกันภายนอก ไม่ได้สอดใส่อวัยวะเพศเข้าสู่ช่องคลอด อีกทั้งไม่ได้มีการหลั่งน้ำอสุจิเกิดขึ้น มีเพียงแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะส่วนการใช้นิ้วที่เปื้อนน้ำอสุจิสอดใส่เข้าสู่ช่องคลอด หากนิ้วเพิ่งมีการเปื้อนน้ำอสุจิไม่นาน น้ำอสุจิยังไม่แห้ง โอกาสที่จะตั้งครรภ์นั้นมีได้ แต่ก็ถือว่าน้อย เนื่องจากปริมาณอสุจิที่มีไม่มาก แต่หากปล่อยให้น้ำอสุจิที่เปื้อนที่นิ้วแห้งไปแล้วนานเกินครึ่งชั่วโมง อสุจิก็น่าจะตายหมดแล้ว และโอกาสที่จะตั้งครรภ์ก็ไม่น่าเกิดขึ้นได้